text: Årstidens råvarer skal findes på en app
  30 august 2014 kl. 15.57
  En øjenlæge fra Horsens har udviklet en app, hvor man kan finde årstidens gratis og friske råvarer.
  Appen hedder 'sanker' og kommer af det gamle danske ord 'at sanke', der på mere nutidsdansk betyder 'at samle'.
  Manden bag appen, Thomas Lundkvist, var blevet træt af alle de friske råvarer der ikke bliver udnyttet i den danske natur og i private haver. Derfor udviklede han appen, hvor brugerne selv kan plotte de gode opsamlingssteder ind.
  6.000 mennesker har enten downloadet appen eller meldt sig til på hans hjemmeside. Linket finder du herunder.
  Gå til sanker.dk her
  